TEAM ทรุด Q2/58 พลิกขาดทุน หลังเจอผลกระทบศก.ยุโรปชะลอตัว
TEAM ทรุด Q2/58 พลิกขาดทุน หลังเจอผลกระทบศก.ยุโรปชะลอตัว โดยงบฯ Q2/58 ขาดทุนสุทธิ 35.56 ลบ. จากปีก่อนที่มีกำไร 10.47 ลบ. ขณะที่ งวด 6 เดือนขาดทุนสุทธิ 29.97 ลบ. จากปีก่อนที่มีกำไร 15.34 ลบ.
14 ส.ค. 2558

บริษัท ทีมพรีซิชั่น จำกัด (มหาชน) หรือ TEAM รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีผลขาดทุนสุทธิ 35.56 ล้านบาท หรือขาดทุนสุทธิ 0.056 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 10.47 ล้านบาท หรือมีกำไรสุทธิ 0.016 บาทต่อหุ้น
ขณะที่ ผลการดำเนินงานช่วง 6 เดือนแรกขาดสุทธิ 29.97 ล้านบาท หรือ 0.047 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 15.34 ล้านบาท หรือ 0.024 บาทต่อหุ้น
โดยผลการดำเนินการช่วง 3 เดือนที่พลิกขาดทุน เนื่องจากการลดลงของยอดขายและการเพิ่มขึ้นของการตั้งสำรองหนี้สงสัยจะสูญของลูกหนี้การค้าจำนวนเงิน 14.3 ล้านบาทเพื่อให้เป็นไปตามเงื่อนไขของนโยบายการตั้งสำรองหนี้สูญ ทั้งนี้บริษัทอยู่ในระหว่างขั้นตอนการเร่งรัดหนี้ดังกล่าว
 